CELEX: 32012R0714
Language: sl
Date: 2012-07-30 00:00:00
Title: Izvedbena uredba Komisije (EU) št. 714/2012 z dne 30. julija 2012 o uvrstitvi določenega blaga v kombinirano nomenklaturo

7.8.2012   
            
            
               SL
            
            
               Uradni list Evropske unije
            
            
               L 210/1
            
         IZVEDBENA UREDBA KOMISIJE (EU) št. 714/2012
   z dne 30. julija 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 30. julija 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Izdelek je prožna membrana tipkovnice iz silikona z 19 vgrajenimi tipkami z merami približno 65 × 40 × 1 mm.
                              Na tipkah ima natisnjene znake, ki predstavljajo alfa-numerično tipkovnico, klicne gumbe in druge gumbe, značilne za mobilne telefone.
                              Pod vsako tipko je element za električni stik iz silikona, impregniranega z ogljikom.
                              Izdelek ima posebno obliko in zasnovo ter je namenjen vgradnji v mobilni telefon.
                           
                        
               
                  8517 70 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(b) k oddelku XVI ter besedilo oznak KN 8517, 8517 70 in 8517 70 90.
                  Uvrstitev pod tarifno številko 8536 kot stikalo je izključena, saj izdelek vsebuje samo del (ena stran stičnih točk) stikalne naprave (glej tudi pojasnjevalne opombe KN k tarifni številki 8536, točka 8).
                  Izdelek je nujni del za delovanje mobilnega telefona in se ne more uporabljati samostojno za druge namene. Poleg tega je posebej prilagojen za uporabo v mobilnem telefonu. Zlasti njegova oblika in način delovanja izključujeta vsakršno drugo uporabo (glej tudi sodbo Sodišča Evropske unije v zadevi C-183/06). Uvrstitev pod tarifno številko 8538 kot naprava za vklapljanje in izklapljanje zato ne pride v poštev.
                  Proizvod se zato uvrsti pod oznako KN 8517 70 90 kot del mobilnega telefona.
               
            
                  
                              2.
                           
                           
                              Izdelek (t. i. „prožni sestavni del tipkovnice“), katerega glavni element ima mere približno 56 × 42 × 1 mm in je sestavljen iz dveh membran, ki predstavljata stikalno napravo:
                              
                                          —
                                       
                                       
                                          zgornja membrana iz poliamida ima na spodnji strani 24 bakrenih stičnih točk,
                                       
                                    
                                          —
                                       
                                       
                                          spodnja membrana iz poliamida ima na zgornji strani tiskano vezje s 24 bakrenimi stičnimi točkami.
                                       
                                    Nad zgornjo membrano je zaščitna prosojna plastična folija, na kateri je natisnjena slika tipkovnice mobilnega telefona, pod spodnjo membrano pa je zaščitni list papirja.
                              Z glavnim elementom izdelka so povezani naslednji sestavni deli:
                              
                                          —
                                       
                                       
                                          dva ploščata električna vodnika s konektorji,
                                       
                                    
                                          —
                                       
                                       
                                          dve sestavljeni tiskani vezji, ki vsebujeta aktivne in pasivne komponente, svetlobni senzor in stikalo na „Hallov efekt“ za nadzor sistema osvetlitve tipkovnice.
                                       
                                    Izdelek ima posebno obliko in zasnovo ter je namenjen vgradnji v mobilni telefon.
                           
                        
               
                  8517 70 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(b) k oddelku XVI ter besedilo oznak KN 8517, 8517 70 in 8517 70 90.
                  Poleg dveh membran z ustreznimi stičnimi točkami za vklapljanje in izklapljanje električnega tokokroga ima izdelek elemente tiskanega vezja za nadzor sistema osvetlitve tipkovnice. Uvrstitev kot naprava za vklapljanje in izklapljanje za električni tokokrog pod tarifno številko 8536 zato ne pride v poštev.
                  Izdelek je nujni del za delovanje mobilnega telefona in se ne more uporabljati samostojno za druge namene. Poleg tega je posebej prilagojen za uporabo v posebnem modelu mobilnega telefona. Zlasti njegova oblika in način delovanja izključujeta vsako drugo uporabo (glej tudi sodbo Sodišča Evropske unije v zadevi C-183/06).
                  Proizvod se zato uvrsti pod oznako KN 8517 70 90 kot del mobilnega telefona.